Diari Oficial de la Generalitat Valenciana


Sumari del DOGV 6426, del 28-12-2010 (2010/13318)

Licitació. Selecció de l'empresari constructor de les obres d'urbanització internes de la unitat d'execució número 1 del Programa d'Actuació Integrada Europlataforma Intermodal de Vila-real del Pla General d'Ordenació Urbana de Vila-real.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6426

Data del DOGV
:   28-12-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/13875


Data del document
:   09-12-2010

Organisme emissor
:   Medi Proyectos Inmobiliarios, SL

Tipus de document
:   Anunci

Anàlisi jurídica

 Descriptors 

:   * Vila-real
    * contracte d'obres

Licitació. Selecció de l'empresari constructor de les obres d'urbanització internes de la unitat d'execució número 1 del Programa d'Actuació Integrada Europlataforma Intermodal de Vila-real del Pla General d'Ordenació Urbana de Vila-real. [2010/13475]  
Als efectes previstos en l'article 160 de la Llei 16/2005, de 30 de desembre, Urbanística Valenciana, i 359 del Reglament d'Ordenació i Gestió Territorial i Urbanística, aprovat pel Decret 67/2006, de 19 de maig, del Consell, anuncie:   
Es convoca aquest concurs a instància de l'agent urbanitzador del PDAI esmentat, la mercantil Medi Proyectos Inmobiliarios, SL, amb CIF núm. B-97423214, i domicili a l'efecte de notificacions a València, Correus, 3-4-12. L'objecte del concurs és seleccionar l'empresari constructor per al desenvolupament i l'execució de les obres d'urbanització internes de la unitat d'execució núm. 1 del Programa d'Actuació Integrada Europlataforma Intermodal de Vila-real del Pla General d'Ordenació Urbana de Vila-real. L'adjudicatari del concurs formalitzarà un contracte amb l'urbanitzador Medi Proyectos Inmobiliarios, SL, que tindrà naturalesa privada. El preu base de licitació és de 19.219.718,93 euros (vint-i-cinc milions trenta-huit mil nou-cents cinquanta-quatre euros amb noranta-tres cèntims), IVA no inclòs. El termini perquè els licitadors puguen formular les seues proposicions en plica segellada amb la documentació requerida, de conformitat amb aquest plec, serà de dos mesos a comptar des de la data de publicació de l'anunci de licitació en el Diari Oficial de la Unió Europea, que precedirà qualsevol altra publicació.  
Les proposicions es presentaran pels interessats en plica segellada en la notaria de José Manuel Sánchez Almela, sítia al carrer de Joan Fuster, número 34, a Vila-real, en horari de dilluns a divendres, de 09.30 a 14.00 hores (tel. 224 603 983), en el termini de dos mesos des de la publicació d'aquest anunci en el Diari Oficial de la Unió Europea que es va produir en data 3 de desembre de 2010 (2.010/S235-358524). L'alternativa tècnica està a disposició dels interessats en la notaria abans indicada i a l'Ajuntament de Vila-real.  
Aquest concurs es regeix pels plecs de clàusules administratives particulars i prescripcions tècniques que estan a disposició dels interessats per a la seua consulta en la notaria indicada. En els plecs esmentats es contenen els terminis subsegüents del concurs i destaquen els següents:   
A l'onzé dia hàbil, a comptar de la finalització del termini per a la presentació de pliques, l'òrgan de contractació procedirà a la qualificació de la documentació administrativa presentada pels licitadors.   
Al quinzé dia hàbil des de la finalització del termini per a la presentació de pliques, l'òrgan de contractació procedirà, en acte públic i sota fe notarial, a l'obertura de les propostes tècniques.  
En el termini màxim de 15 dies des de l'obertura del sobre B), l'òrgan de contractació haurà de fer la valoració de les propostes tècniques del comité tècnic. Al setzé dia hàbil des de l'obertura del sobre B), l'òrgan de contractació procedirà, en acte públic i sota fe notarial, a l'obertura de les ofertes econòmiques i termini d'aquelles ofertes que hagen sigut admeses.  
En el termini màxim de cinc dies des de l'obertura del sobre C), la mesa de contractació haurà de formular a l'Ajuntament de Vila-real proposta d'adjudicació provisional a favor del licitador que haguera efectuat la millor oferta del seu conjunt, perquè emeten un informe preceptiu no vinculant en el termini de 10 dies.   
València, 9 de desembre de 2010.- Medi Proyectos Inmobiliarios, SL: Antonio Lleó García.